**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՀՈԿՏԵՄԲԵՐԻ 20-Ի N 2049-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| **1.** | **Անհրաժեշտությունը.** |
|  | ՀՀ կառավարության 2005 թվականի հոկտեմբերի 20-ի «Հայաստանի Հանրապետության Արագածոտնի մարզի Շենավան գյուղական համայնքի վարչական սահմանների նկարագիրը հաստատելու և Շենավանի գյուղական համայնքի վարչական սահմաններում գտնվող՝ պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին» N2049-Ն որոշման մեջ կատարվող փոփոխություններով նախատեսվում է` **համայնքային սեփականություն հանդիսացող** բնակավայրերի հողերից **0.61 հա հողամասն անհատույց սեփականության իրավունքով փոխանցել Հայաստանի Հանրապետությանը** (054-035 կադաստրային ծածկագրով հողամասը ներառված է ՀՀ Արագածոտնի մարզի Շենավանի միջնակարգ դպրոցին պատկանող հողամասում (վկայական՝ 356774, տրված 06.06.2002թ.), սակայն N2049-Ն որոշմամբ փոխանցվել է համայնքին որպես փողոց, հրապարակ):Քանի որ, իրականում հողամասը հանդիսանում է պետական սեփականութուն և շահագործվում է դպրոցի կողմից, անհրաժեշտություն է առաջացել նշված 0.61 հա համայնքային սեփականություն հանդիսացող հողամասն անհատույց սեփականության իրավունքով փոխանցելու Հայաստանի Հանրապետությանը՝ վերջինիս նպատակային օգտագործումն ապահովելու և սխալի ուղղում կատարելու անհրաժեշտությամբ:  |
| **2.** | **Կարգավորման նպատակը և բնույթը.** |
|  | ՀՀ կառավարության 2018 թվականի մարտի 29-ի N343-Ա որոշմամբ նախատեսվել է՝ «Հայաստանի Հանրապետության կառավարությանն առընթեր պետական գույքի կառավարման վարչության աշխատակազմ» պետական կառավարչական հիմնարկին ամրացված՝ Հայաստանի Հանրապետության սեփականությունը հանդիսացող, Հայաստանի Հանրապետության Արագածոտնի մարզի Ապարանի համայնքում գտնվող «Շենավանի միջնակարգ դպրոց» պետական ոչ առևտրային կազմակերպությանն անհատույց օգտագործման իրավունքով հանձնված՝ 3.169 հեկտար մակերեսով հողամասից 0.3 հեկտար մակերեսով հողամասը՝ 2017 թվականի սեպտեմբերի 12-ի դրությամբ 1 500 000 դրամ գնահատված արժեքով (այսուհետ՝ գույք), նվիրաբերել Հայաստանի Հանրապետության Արագածոտնի մարզի Ապարանի համայնքին՝ մանկապարտեզ կառուցելու նպատակով: Իրավունքի պետական գրանցման ժամանակ պարզվել է, որ համայնքին հողերի փոխանցման ժամանակ թույլ է տրվել վրիպակ, այն է՝ դպրոցի խաղահրապարակը (0.61 հա, որի մեջ ներառված չէ նշված 0.3հա-ը) անհատույց սեփականության իրավունքով փոխանցվել է համայնքին որպես փողոց, հրապարակ, միևնույն ժամանակ այդ տարածքը ներառված է եղել դպրոցի իրավունքի պետական գրանցման վկայականում (վկայական՝ 356774, տրված 06.06.2002թ.): Ուստի նշած վրիպակը ուղղելու համար անհրաժեշտություն է առաջացել ՀՀ կառավարության 2005 թվականի հոկտեմբերի 20-ի N2049-Ն որոշման մեջ կատարել փոփոխություն՝ սխալի ուղղման նպատակով:Հաշվի առնելով վերոգրյալը, առաջարկվում է ՀՀ կառավարության 2005 թվականի հոկտեմբերի 20-ի N2049-Ն որոշման մեջ կատարել փոփոխություններ՝ նշված հողամասը սեփականության իրավունքով փոխանցել Հայստանի Հանրապետությանը: |
| **3.** | **Նախագծի մշակման գործընթացում ներգրավված ինստիտուտները և անձինք** |
|  | ՀՀ Արագածոտնի մարզպետարան, ՀՀ Արագածոտնի մարզի Ապարան համայնք: |
| **4.** | **Ակնկալվող արդյունքը** |
|  | ՀՀ կառավարության որոշման նախագծի ընդունումը հնարավորություն կընձեռի կատարելու սխալի ուղղում և նպատակային օգտագործման համապատասխանեցում: |

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՀՈԿՏԵՄԲԵՐԻ 20-Ի N 2049-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

 «ՀՀ կառավարության 2005 թվականի հոկտեմբերի 20-ի N2049-Ն որոշման մեջ փոփոխություններ կատարելու մասին» ՀՀ կառավարության որոշման ընդունման կապակցությամբ այլ նորմատիվ իրավական ակտեր ընդունել անհրաժեշտ չէ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՀՈԿՏԵՄԲԵՐԻ 20-Ի N 2049-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

 «ՀՀ կառավարության 2005 թվականի հոկտեմբերի 20-ի N2049-Ն որոշման մեջ փոփոխություններ կատարելու մասին» ՀՀ կառավարության որոշման ընդունման կապակցությամբ տեղական ինքնակառավարման մարմնի բյուջեում եկամուտների ավելացում կամ նվազեցում չի նախատեսվում: